CELEX: 51999PC0184
Language: fi
Date: 1999-04-16
Title: Ehdotus neuvoston asetukseksi (EY) tiettyjen tavaroiden ja palvelujen Libyaan toimittamisen estämisestä annetun asetuksen (EY) N:o 3274/93 soveltamisen keskeyttämisestä

EUROOPAN YHTEISÖJEN KOMISSIO
                                                 Bryssel, 16.04.1999
                                                 KOM (1999) 184 lopull.
                                    Ehdotus
                     NEUVOSTON ASETUKSEKSI (EY)
tiettyjen tavaroiden ja palvelujen Libyaan toimittamisen estämisestä annetun
           asetuksen (EY) N:o 3274/93 soveltamisen keskeyttämisestä
                              (komission esittämä)
 ---pagebreak---                                     PERUSTELUT
Yhdistyneiden Kansakuntien turvallisuusneuvosto hyväksyi 27. elokuuta 1998
päätöslauselman 1192 (1998). Tämän päätöslauselman 8 kohta mahdollistaa Libyan
vastaisten taloudellisten ja rahoitukseen liittyvien pakotteiden soveltamisen
keskeyttämisen     sen     jälkeen,   kun   YK:n     pääsihteeri on      ilmoittanut
turvallisuusneuvostolle, että PanAmin lentoa nro 103 vastaan tehdystä pommi-iskusta
syytetyt kaksi henkilöä ovat saapuneet Alankomaihin siellä istuvan skotlantilaisen
tuomioistuimen tuomittaviksi.
YK:n pääsihteeri ilmoitti turvallisuusneuvostolle 5. huhtikuuta 1999, että kyseiset
kaksi syytettyä saapuivat Alankomaihin päätöslauselman 1192 (1998) mukaisesti.
Näin ollen Libyan vastaisten pakotteiden soveltaminen voidaan nyt keskeyttää.
Tämän vuoksi Euroopan unionin neuvoston olisi keskeytettävä tiettyjen tavaroiden ja
palvelujen Libyaan toimittamisen estämisestä annetun asetuksen (EY) N:o 3274/93
soveltaminen.
Tämän komission asetusehdotuksen tavoitteena on asetuksen (EY) N:o 3274/93
soveltamisen keskeyttäminen.
                                          2
 ---pagebreak---                                          Ehdotus
                         NEUVOSTON ASETUKSEKSI (EY)
  tiettyjen tavaroiden ja palvelujen Libyaan toimittamisen estämisestä annetun
              asetuksen (EY) N:o 3274/93 soveltamisen keskeyttämisestä
EUROOPAN UNIONIN NEUVOSTO, joka
ottaa huomioon Euroopan yhteisön perustamissopimuksen ja erityisesti sen 228 a
artiklan,
ottaa huomioon Yhdistyneiden Kansakuntien turvallisuusneuvoston päätöslauselmien
748 (1992) ja 883 (1993) perusteella käyttöön otettujen Libyan vastaisten
taloudellisten ja rahoitukseen liittyvien pakotteiden soveltamisen keskeyttämisestä ...
annetun yhteisen kannan 99/.../YUTP, jonka neuvosto on määritellyt Euroopan
unionista tehdyn sopimuksen J.2 artiklan nojalla,
ottaa huomioon Euroopan yhteisöjen komission ehdotuksen,
sekä katsoo, että
(1)     neuvosto antoi 29 päivänä marraskuuta 1993 asetuksen (EY) N:o 3274/93
        tiettyjen tavaroiden ja palvelujen Libyaan toimittamisen estämisestä,
(2)     Yhdistyneiden Kansakuntien turvallisuusneuvosto on päätöslauselmassaan
        1192 (1998) päättänyt keskeyttää päätöslauselmissaan 748 (1992) ja 883
        (1993) esitettyjen toimenpiteiden soveltamisen heti, kun Yhdistyneiden
        Kansakuntien pääsihteeri on ilmoittanut turvallisuusneuvostolle, että PanAmin
        lentoa nro 103 vastaan tehdystä pommi-iskusta syytetyt kaksi henkilöä ovat
        saapuneet Alankomaihin siellä istuvan skotlantilaisen tuomioistuimen
        tuomittaviksi, ja
(3)     Yhdistyneiden Kansakuntien pääsihteeri on tehnyt tämän ilmoituksen
        5. huhtikuuta 1999,
ON ANTANUT TÄMÄN ASETUKSEN:
                                         1 artikla
Keskeytetään asetuksen (EY) N:o 3274/93 soveltaminen.
                                             3
 ---pagebreak---                                       2 artikla
Tämä asetus tulee voimaan päivänä, jona se julkaistaan Euroopan yhteisöjen
virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa
jäsenvaltioissa.
Tehty Brysselissä
                                            Neuvoston puolesta
                                            Puheenjohtaja
                                          4